
Grozījumi Ministru kabineta 2018. gada 4. decembra noteikumos Nr. 761 "Elektroniskās maksātnespējas uzskaites sistēmas noteikumi"
Izdoti saskaņā ar Maksātnespējas likuma
12.1 panta astoto daļu
· 1. Izdarīt Ministru kabineta 2018. gada 4. decembra noteikumos Nr. 761 "Elektroniskās maksātnespējas uzskaites sistēmas noteikumi" (Latvijas Vēstnesis, 2018, 249. nr.; 2021, 21. nr.; 2025, 164. nr.) šādus grozījumus:
· 1.1. izteikt 2.2. apakšpunktu šādā redakcijā:
· "2.2. iesniegt Tieslietu ministrijai, Tiesu administrācijai un kreditoriem administratoru darbības pārskatus un citus dokumentus;";
· 1.2. izteikt 2.5. apakšpunktu šādā redakcijā:
· "2.5. apstrādāt iesniegumus par maksātnespējīgo darba devēju darbinieku prasījumu apmierināšanu un īstenot prasījuma tiesības un kontroli attiecībā uz to Tiesu administrācijas piešķirto naudas līdzekļu atmaksāšanu, kuri izmaksāti no valsts budžeta līdzekļiem darbinieku prasījumu apmierināšanai;";
· 1.3. svītrot 2.7. apakšpunktu;
· 1.4. izteikt 5.3. apakšpunktu šādā redakcijā:
· "5.3. amata darbības vai amata apliecības, vai sertifikāta numurs;";
· 1.5. izteikt 5.4. apakšpunktu šādā redakcijā:
· "5.4. amata darbības vai amata apliecības, vai sertifikāta izdošanas datums;";
· 1.6. izteikt 5.5. apakšpunktu šādā redakcijā:
· "5.5. amata darbības vai amata apliecības, vai sertifikāta derīguma termiņš;";
· 1.7. izteikt 6.2. apakšpunktu šādā redakcijā:
· "6.2. amata darbības termiņš vai amata apliecības, vai sertifikāta derīguma termiņš;";
· 1.8. izteikt 6.3.4. apakšpunktu šādā redakcijā:
· "6.3.4. datums, kad pieņemts lēmums, ar kuru apturēta administratora amata darbība, un minētā lēmuma numurs;";
· 1.9. izteikt 6.4.4. apakšpunktu šādā redakcijā:
· "6.4.4. datums, kad pieņemts lēmums, ar kuru administrators atstādināts no amata, un minētā lēmuma numurs;";
· 1.10. izteikt 6.5.2. apakšpunktu šādā redakcijā:
· "6.5.2. datums, kad pieņemts lēmums, ar kuru administrators atbrīvots no amata, un minētā lēmuma numurs;";
· 1.11. izteikt 6.6.3. apakšpunktu šādā redakcijā:
· "6.6.3. datums, kad pieņemts lēmums, ar kuru administrators atcelts no amata, un minētā lēmuma numurs;";
· 1.12. izteikt 6.7.3. apakšpunktu šādā redakcijā:
· "6.7.3. datums, kad pieņemts lēmums, ar kuru izbeigta administratora sertifikāta darbība, un minētā lēmuma numurs;";
· 1.13. izteikt 6.8.2. apakšpunktu šādā redakcijā:
· "6.8.2. datums, kad pieņemts lēmums, ar kuru anulēts administratora sertifikāts, un minētā lēmuma numurs;";
· 1.14. izteikt 7.1. apakšpunktu šādā redakcijā:
· "7.1. pilnvaras devējs (administratora vārds, uzvārds, amata darbības vai amata apliecības, vai sertifikāta numurs);";
· 1.15. izteikt 7.2. apakšpunktu šādā redakcijā:
· "7.2. pilnvarotais administrators (administratora vārds, uzvārds, amata darbības vai amata apliecības, vai sertifikāta numurs);";
· 1.16. izteikt 8. punktu šādā redakcijā:
· "8. Sistēmā par tiesas, Tieslietu ministrijas un disciplinārlietu komisijas konstatētajiem administratora vai uzraugošās personas izdarītajiem pārkāpumiem, pildot maksātnespējas procesā vai tiesiskās aizsardzības procesā noteiktos pienākumus, kā arī īstenojot tiesības, iekļauj šādas ziņas:
· 8.1. lēmuma datums un numurs;
· 8.2. institūcija, kas pieņēmusi lēmumu;
· 8.3. ziņas par parādnieku, kura maksātnespējas procesā vai tiesiskās aizsardzības procesā konstatēts pārkāpums, – nosaukums (firma) un reģistrācijas numurs vai vārds, uzvārds un personas kods;
· 8.4. institūcija, kas ierosinājusi lietu, vai sūdzības (pieteikuma) iesniedzēja nosaukums (firma) un reģistrācijas numurs vai vārds un uzvārds (ja attiecināms);
· 8.5. lēmumā konstatētās pārkāptās tiesību normas;
· 8.6. lēmumā konstatētā pārkāpuma būtība;
· 8.7. ziņas par pārsūdzību un tās rezultātu (ja attiecināms).";
· 1.17. izteikt 9.1. apakšpunktu šādā redakcijā:
· "9.1. ziņas par Tieslietu ministrijas pieteikumu par administratora vai uzraugošās personas atcelšanu no maksātnespējas procesa vai tiesiskās aizsardzības procesu – reģistrācijas datums, Tieslietu ministrijas piešķirtais reģistrācijas numurs, tiesa, kurā pieteikums iesniegts, pieteikuma statuss (apmierināts vai neapmierināts);";
· 1.18. svītrot 10. punktu;
· 1.19. svītrot 11. punktu;
· 1.20. svītrot 15.5. apakšpunktu;
· 1.21. izteikt 15.6. apakšpunktu šādā redakcijā:
· "15.6. administratora amata darbības vai amata apliecības, vai administratoram izdotā sertifikāta numurs, ja uzraugošā persona vienlaikus ir administrators (ja attiecināms);";
· 1.22. izteikt 16.9. apakšpunktu šādā redakcijā:
· "16.9. maksātnespējas procesa veids;";
· 1.23. izteikt 16.15. apakšpunktu šādā redakcijā:
· "16.15. maksātnespējas procesā ieceltā administratora vārds, uzvārds un amata darbības numurs vai amata apliecības numurs (ja attiecināms);";
· 1.24. izteikt 16.22. apakšpunktu šādā redakcijā:
· "16.22. maksātnespējas procesā pilnvarotā administratora vārds, uzvārds un amata darbības numurs vai amata apliecības numurs, pilnvaras izdošanas datums un derīguma termiņš (ja attiecināms);";
· 1.25. svītrot 16.25. apakšpunktu;
· 1.26. svītrot 17.15. apakšpunktu;
· 1.27. izteikt 19. punktu šādā redakcijā:
· "19. Šo noteikumu 5.1., 5.2., 5.3., 5.4. un 5.5. apakšpunktā minētās ziņas sistēmā ievada Tieslietu ministrija. Šo noteikumu 5.7. apakšpunktā minētās ziņas sistēma saņem no maksātnespējas reģistra. Pēc šo noteikumu 5.1., 5.2., 5.3., 5.4. un 5.5. apakšpunktā minēto ziņu ievadīšanas un apstiprināšanas sistēma tās nodod maksātnespējas reģistram.";
· 1.28. izteikt 19.1 punktu šādā redakcijā:
· "19.1 Ja mainās šo noteikumu 5.1. un 5.2. apakšpunktā minētās ziņas, administrators par to piecu darbdienu laikā informē Tieslietu ministriju, pievienojot pamatojošos dokumentus.";
· 1.29. izteikt 21. punktu šādā redakcijā:
· "21. Šo noteikumu 6. punktā minētās ziņas sistēmā ievada Tieslietu ministrija. Pēc šo noteikumu 6. punktā minēto ziņu ievadīšanas un apstiprināšanas sistēma tās nodod maksātnespējas reģistram (izņemot šo noteikumu 6.3.3., 6.3.5., 6.4.3., 6.4.5., 6.5.3., 6.6.2., 6.6.4., 6.7.2., 6.7.4., 6.8.3., 6.9.3. un 6.9.5. apakšpunktā minētās ziņas).";
· 1.30. izteikt 23. punktu šādā redakcijā:
· "23. Šo noteikumu 8. punktā minētās ziņas sistēmā ievada Tieslietu ministrija.";
· 1.31. izteikt 24. punktu šādā redakcijā:
· "24. Šo noteikumu 9.1., 9.2., 9.4. un 9.5. apakšpunktā minētās ziņas sistēmā ievada Tieslietu ministrija. Šo noteikumu 9.3. apakšpunktā minētās ziņas sistēmā iekļauj no Tiesu informatīvās sistēmas.";
· 1.32. svītrot 25. punktu;
· 1.33. izteikt 28. punktu šādā redakcijā:
· "28. Šo noteikumu 15.1., 15.2., 15.7., 15.8., 15.9. un 15.10. apakšpunktā minētās ziņas sistēmā iekļauj no Tiesu informatīvās sistēmas. Šo noteikumu 15.3., 15.4. un 15.11. apakšpunktā minētās ziņas (izņemot elektroniskā pasta adresi, ko uzraugošā persona izmanto saziņai ar sistēmas administratoru) sistēmā iekļauj no maksātnespējas reģistra. Šo noteikumu 15.12. apakšpunktā minētās ziņas sistēmā ievada uzraugošā persona. Šo noteikumu 15.6. apakšpunktā minētās ziņas sistēmā iekļauj, izmantojot sistēmā esošās ziņas par administratoru.";
· 1.34. izteikt 29.3. apakšpunktu šādā redakcijā:
· "29.3. šo noteikumu 16.24. un 17.14. apakšpunktā minētās ziņas sistēmā ievada Tieslietu ministrija, īstenojot uzraudzību;";
· 1.35. papildināt ar 29.3.1 apakšpunktu šādā redakcijā:
· "29.3.1 šo noteikumu 16.27., 16.28. un 17.16. apakšpunktā minētās ziņas sistēmā ievada Tiesu administrācija;";
· 1.36. izteikt 31. punktu šādā redakcijā:
· "31. Administrators vai uzraugošā persona piecu darbdienu laikā pēc pamatojoša dokumenta vai attiecīgās informācijas saņemšanas, lēmuma pieņemšanas, procesuālā kārtībā veiktas darbības vai citas amata darbības un profesionālās darbības veikšanas ievada sistēmā un aktualizē ziņas, kas administratoram vai uzraugošajai personai saskaņā ar normatīvajiem aktiem jāiesniedz Tieslietu ministrijai vai Tiesu administrācijai, kā arī ievada sistēmā ziņas un sagatavo sistēmā dokumentus, pildot normatīvajos aktos noteiktos administratora vai uzraugošās personas pienākumus un īstenojot tiesības.";
· 1.37. izteikt 32. punktu šādā redakcijā:
· "32. Tieslietu ministrija ziņas sistēmā atjauno triju darbdienu laikā pēc attiecīgo ziņu saņemšanas.";
· 1.38. svītrot 40.5. apakšpunktu;
· 1.39. izteikt 40.1 punktu šādā redakcijā:
· "40.1 Sistēma auditē datu apstrādi. Auditācijas pierakstus sistēmā glabā divus gadus un izmanto Tiesu administrācijas funkciju izpildei.";
· 1.40. izteikt 41.1. apakšpunktu šādā redakcijā:
· "41.1. Tiesu administrācijas nodarbinātie;";
· 1.41. izteikt 41.2. apakšpunktu šādā redakcijā:
· "41.2. Tieslietu ministrijas nodarbinātie;";
· 1.42. izteikt 42.1. apakšpunktu šādā redakcijā:
· "42.1. Tiesu administrācijas nodarbinātajiem, pamatojoties uz dokumentu, ar ko nodibinātas darba tiesiskās vai civildienesta attiecības, tādā apjomā, kādā piekļuves tiesības nepieciešamas darba pienākumu izpildei;";
· 1.43. izteikt 42.2. apakšpunktu šādā redakcijā:
· "42.2. Tieslietu ministrijas nodarbinātajiem, pamatojoties uz iestādes vadītāja vai viņa pilnvarotas personas pieprasījumu, tādā apjomā, kādā piekļuves tiesības nepieciešamas darba pienākumu izpildei;";
· 1.44. izteikt 42.4. apakšpunktu šādā redakcijā:
· "42.4. administratoram, pamatojoties uz tieslietu ministra rīkojumu par iecelšanu amatā vai lēmumu par administratora amata darbības atjaunošanu, tādā apjomā, kādā piekļuves tiesības nepieciešamas administratora amata darbību veikšanai, ievērojot Maksātnespējas likuma nosacījumus;";
· 1.45. izteikt 45. punktu šādā redakcijā:
· "45. Ja šo noteikumu 41.5. apakšpunktā minētajam sistēmas lietotājam konkrētajā brīdī nav pieejami kvalificēti elektroniskās identifikācijas līdzekļi, Tiesu administrācija pēc minētā sistēmas lietotāja pieprasījuma piešķir lietotājam sistēmas ģenerētus piekļuves rekvizītus. Šo noteikumu 41.5. apakšpunktā minētais lietotājs autorizējas sistēmā, izmantojot uz lietotāja elektroniskā pasta adresi nosūtīto aktivizācijas saiti.";
· 1.46. izteikt 47.1. apakšpunktu šādā redakcijā:
· "47.1. Tiesu administrācijas nodarbinātajiem – pamatojoties uz darba tiesisko vai civildienesta attiecību pārtraukšanas faktu vai veicamo amata pienākumu maiņu vai ilgstošas prombūtnes gadījumā;";
· 1.47. izteikt 47.2. apakšpunktu šādā redakcijā:
· "47.2. Tieslietu ministrijas nodarbinātajiem – pamatojoties uz iestādes vadītāja vai viņa pilnvarotas personas paziņojumu;";
· 1.48. izteikt 47.4. apakšpunktu šādā redakcijā:
· "47.4. administratoram – pamatojoties uz tieslietu ministra lēmumu par administratora atcelšanu vai atbrīvošanu no amata;";
· 1.49. izteikt 47.1 punktu šādā redakcijā:
· "47.1 Ja, pamatojoties uz tieslietu ministra lēmumu, administrators ir atstādināts no amata darbību veikšanas vai administratora amata darbība ir apturēta, piekļuves tiesības sistēmai atstāj tādā apjomā, lai administrators varētu piekļūt oficiālās elektroniskās adreses kontam.";
· 1.50. svītrot 58. punktu.
· 2. Grozījumi stājas spēkā 2026. gada 1. oktobrī.

